Steve Martin

Steve Martin (Waco, Texas, 1945eko abuztuaren 14a) estatubatuar antzezlea eta gidoigilea da. Zinema-antzezle gisa da, batez ere, ezaguna, baina Emmy saria irabazi zuen 1960ko hamarraldi amaieran Smothers Brothers Comedy Hour sailerako idatzitako gidoiengatik.

 Biografia 
Umorezko saioetan hasi zen antzezle, hark idatzitako testuak interpretatuz; 1970eko hamarraldiaren erdialdera egin zen ezaguna, telebistako agerpenei esker, Saturday Night Live saioari esker batez ere.

Zinemagintzari dagokionez, 1980ko hamarraldian lortu zuen ospea. Lehenengo pertsonaia ezaguna The Jerk (1979, gidoia idazten ere parte hartu zuen) filmean egin zuen, eta handik bi urtera lortu zuen erabateko ospea Herbert Rossen Pennies from Heaven ("Zerutik eroritako sosak") tragikomedia musikal umore beltz garratzarekin. Ondoren Little Shop of Horrors filmean lan egin zuen eta 1987an Roxanne interpretatu zuen (berak idatzi eta Fred Schepisik zuzendua). Azkenik, aipatzekoak dira, besteak beste, "Bezero hilak ordaindu beharrik ez" (1982an lankidetzan sortua eta Carl Reinerrek zuzendua), "Planes, Trains and Automobiles" (1987) John Hughesena, "Three Amigos" (John Landis) eta Ron Howarden "Etxe baketsua, batzuetan!" (1989).

 Erreferentziak 

Kategoria:Ameriketako Estatu Batuetako musikariak
Kategoria:Ameriketako Estatu Batuetako umoristak
Kategoria:Ameriketako Estatu Batuetako aktoreak
Kategoria:Ohorezko Oscar sariaren irabazleak
Kategoria:Texastarrak
Kategoria:Kennedy Sarien irabazleak